
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 23Csp/51/2023 6623204292 06. 05. 2024 JUDr. Tomáš Minárik ECLI:SK:OSLC:2024:6623204292.2
Uznesenie Okresný súd Lučenec v spore žalobcu: Intrum Slovakia s.r.o., IČO: 35 831 154 , so sídlom Mýtna 48, 811 07 Bratislava, právne zastúpený: JUDr. Ján Šoltés, advokát, so sídlom Mýtna 48, 811 07 Bratislava - mestská časť Staré Mesto, proti žalovanému: R. R., nar. XX.X.XXXX, trvale bytom XXX XX U. V., o zaplatenie 2 893,37 Eur s príslušenstvom, takto rozhodol: I. Súd konanie z a s t a v u j e . II. Žalovanému sa proti žalobcovi nárok na náhradu trov konania n e p r i z n á v a. odôvodnenie: 1. Žalobca sa žalobou doručenou tunajšiemu súdu dňa 30.10.2023 domáhal, aby súd uložil žalovanému povinnosť zaplatiť mu sumu vo výške 2 893,37 Eur istiny s príslušenstvom. 2. Dňa 02.05.2024 žalobca doručil súdu podanie, označené ako „Späťvzatie žaloby v celom rozsahu“ s tým, že túto žalobu berie celkom späť, bez udania dôvodu. 3. Podľa ustanovenia § 144 zákona č. 160/2015 Z. z. Civilného sporového poriadku (ďalej len „CSP“), žalobca môže vziať žalobu späť. 4. Podľa ustanovenia § 145 ods. 1 CSP, ak je žaloba vzatá späť celkom, súd konanie zastaví. 5. Podľa ustanovenia § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Súd pri svojom rozhodovaní vychádzal z citovaných ustanovení zákona. Vzhľadom na to, že žalobca vzal podanú žalobu celkom späť, a to skôr ako sa začalo predbežné prejednanie sporu alebo pojednávanie, na prípadný nesúhlas žalovaného so späťvzatím žaloby sa neprihliada, preto bol súd dispozičným právom žalobcu viazaný a konanie zastavil. 7. O náhrade trov konania súd rozhodol podľa § 256 ods. 1 CSP, podľa ktorého, ak strana procesne zavinila zastavenie konania, súd prizná náhradu trov konania protistrane. V predmetnom spore procesne zavinil zastavenie konania žalobca, avšak žalovanému žiadne trovy nevznikli, ani mu zo spisu nevyplývali, preto potom súd rozhodol tak, že žalovanému proti žalobcovi nárok na náhradu trov konania nepriznal. 8. O vrátení súdneho poplatku rozhodne súd samostatným uznesením.
Poučenie: Proti tomuto uzneseniu súdu prvej inštancie je prípustné odvolanie. Odvolanie sa podáva v lehote 15 dní od doručenia uznesenia na Okresnom súde Lučenec, pracovisko Veľký Krtíš písomne v 2 vyhotoveniach a rozhoduje o ňom Krajský súd v Banskej Bystrici. Odvolanie môže podať strana, v ktorej neprospech bolo rozhodnutie vydané. Odvolanie len proti odôvodneniu rozhodnutia nie je prípustné. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

